Il-Kunsill illum adotta l-konklużjonijiet dwar iż-żgħażagħ u l-futur tax-xogħol . Il-konklużjonijiet jenfasizzaw l- insigurtà nuqqas ta' protezzjoni soċjali kondizzjonijiet prekarji tax-xogħol bħala l-problemi ewlenin li jiffaċċjaw iż-żgħażagħ fl-ambjent tax-xogħol attwali u futur. Fil-konklużjonijiet jiġu identifikati għadd ta' miżuri biex jiġu indirizzati dawn il-problemi: sistemi adattabbli u reattivi ta' sigurtà soċjali u ta' edukazzjoni u taħriġ , il-promozzjoni tat- tagħlim tul il-ħajja , l-iżgurar ta' tranżizzjoni bla xkiel mill-iskola għax-xogħol u mix-xogħol għax-xogħol aċċess ugwali għal impjiegi ta' kwalità għaż-żgħażagħ kollha. Il-konklużjonijiet jirrikonoxxu wkoll li l-Unjoni Ewropea għandha tappoġġa l-iżvilupp personali taż-żgħażagħ l-formazzjoni lejn l-awtonomija , tibni r-reżiljenza tagħhom u tgħammarhom bir-riżorsi meħtieġa biex jipparteċipaw fis-soċjetà, u b'hekk tikkontribwixxi għall- qerda tal-faqar fost iż-żgħażagħ Konklużjonijiet tal-Kunsill dwar iż-żgħażagħ u l-futur tax-xogħol Ara l-paġna tal-laqgħa